ນະຄອນໂຮ່ຈີມິນແລະນິວຊີແລນຍູ້ແຮງການລົງທຶນ,ຮ່ວມມືດ້ານການຄ້າ,ກະສິກຳ
(VOVWORLD) -ວັນທີ 08 ສິງຫາ, ທ່ານ ຫງວຽນທ້ຽນເຍິນ, ເລຂາຄະນະພັກນະຄອນໂຮ່ຈີມິນ ໄດ້ໃຫ້ການຕ້ອນຮັບທ່ານ Damien O’Connor, ລັດຖະມົນຕີກະຊວງກະສິກຳ, ຄວາມໝັ້ນຄົງດ້ານຊີວະ, ຄວາມປອດໄພດ້ານສະບຽງອາຫານ ແລະ ບັນດາບັນຫາຊົນນະບົດ, ທັງເປັນລັດຖະມົນຕີກະຊວງການຄ້າ ແລະ ການເຕີບໂຕໃນການສົ່ງອອກຂອງນິວຊີແລນ, ພວມຢ້ຽມຢາມ ແລະ ເຮັດວຽກຢູ່ຫວຽດນາມ.
ທີ່ການຕ້ອນຮັບ, ທ່ານ ຫງວຽນທ້ຽນເຍິນ ຖືວ່າ, ການພົວພັນລະຫວ່າງນະຄອນໂຮ່ຈີມິນ ແລະ ນິວຊີແລນ ພວມພັດທະນາຢ່າງຕັ້ງໜ້າ, ຜ່ານນັ້ນ ປະກອບສ່ວນຍົກສູງກຳລັງຄວາມສາມາດຂອງພະນັກງານຄຸ້ມຄອງ, ສືບຕໍ່ນຳໃຊ້ບັນດາຄວາມຮູ້ດ້ານວິທະຍາສາດເພື່ອຮັບປະກັນຄວາມປອດໄພດ້ານສະບຽງອາຫານໃນບໍລິເວນນະຄອນໂຮ່ຈິມິນ. ທ່ານ ຫງວຽນທ້ຽນເຍິນ ກໍ່ປາດຖະໜາວ່າ ນິວຊີແລນ ຈະໜູນຊ່ວຍດ້ານເຕັກນິກ, ວິຊາສະເພາະໃນຂອດການປຸງແຕ່ງຜະລິດຕະພັນກະເສດ, ຫຸ້ມຫໍ່ ແລະ ໂຄສະນາເຄື່ອງໝາຍການຄ້າເພື່ອແນໃສ່ຍົກສູງມູນຄ່າຜະລິດຕະພັນໃນລະບົບສະໜອງທົ່ວໂລກ. ພ້ອມທັງສ້າງເງື່ອນໄຂເພື່ອໃຫ້ບັນດາສິນຄ້າຂອງຫວຽດນາມ, ໃນນັ້ນມີນະຄອນໂຮ່ຈິມິນ ສຳພັດກັບຕະຫຼາດນິວຊີແລນ ໂດຍໄວ.
ສ່ວນທ່ານ Damien O’Connor ກໍ່ປາດຖະໜາວ່າ, ນະຄອນໂຮ່ຈີມິນ ຈະສືບຕໍ່ສ້າງເງື່ອນໄຂໃຫ້ແກ່ບັນດາວິສາຫະກິດ 2 ປະເທດຍູ້ແຮງການລົງທຶນ, ຮ່ວມມືໃນບັນດາຂົງເຂດການສຶກສາ, ບຳລຸງສ້າງ, ທ່ອງທ່ຽວ, ຊົນນະບົດ…